**กิจกรรมพัฒนาผู้เรียน**

กิจกรรมพัฒนาผู้เรียน เป็นกิจกรรมที่ให้ผู้เรียนได้พัฒนาความสามารถของตนเองตามศักยภาพ เพิ่มเติมจากกิจกรรมที่โรงเรียนได้จัดให้ผู้เรียนรู้ตามกลุ่มสาระการเรียนรู้ทั้ง ๘ กลุ่ม การเข้าร่วมและปฏิบัติกิจกรรมที่เหมาะสมร่วมกับผู้อื่นอย่างมีความสุขกับกิจกรรมที่เลือกด้วยตนเองตามความถนัด และความสนใจอย่างแท้จริง การพัฒนาที่สำคัญ คือ การพัฒนาองค์รวมของความเป็นมนุษย์ให้ครบ ทุกด้าน ทั้งร่างกาย สติปัญญา อารมณ์และสังคม ให้เป็นผู้มีศีลธรรม จริยธรรมมีระเบียบวินัยและมีคุณภาพ ปลูกฝังและสร้างจิตสำนึกของการทำประโยชน์เพื่อสังคม ซึ่งโรงเรียนราษฎร์บำรุงศิลป์ ได้ดำเนินการ ดังนี้

กิจกรรมพัฒนาผู้เรียน แบ่งเป็น ๓ ลักษณะ ดังนี้

๑. กิจกรรมแนะแนว เป็นกิจกรรมที่ส่งเสริมและพัฒนาผู้เรียนให้รู้จักตนเอง รู้รักษ์สิ่งแวดล้อม สามารถคิดตัดสินใจ คิดแก้ปัญหา กำหนดเป้าหมาย วางแผนชีวิตทั้งด้านการเรียนและอาชีพ สามารถปรับตนได้อย่างเหมาะสม นอกจากนี้ยังช่วยให้ครูรู้จักและเข้าใจผู้เรียน ทั้งยังเป็นกิจกรรมที่ช่วยเหลือและให้คำปรึกษาแก่ผู้ปกครองในการมีส่วนร่วมพัฒนาผู้เรียน โดยจัดให้ทุกระดับชั้น ภาคเรียนละ ๒๐ ชั่วโมง

แนวการจัดกิจกรรมแนะแนว

๑. สำรวจสภาพปัญหา ความต้องการ ความสนใจและธรรมชาติของผู้เรียน เพื่อใช้ในการกำหนดแนวทางและแผนการปฏิบัติกิจกรรมแนะแนว

๒. นำวิสัยทัศน์ของหลักสูตรโรงเรียนและวิเคราะห์ข้อมูลของผู้เรียนที่ได้จากฐานข้อมูลผู้เรียนรายบุคคล รวมทั้งสำรวจข้อมูลความต้องการของชุมชน เพื่อนำไปกำหนดสาระและรายละเอียดของกิจกรรม

๓. กำหนดสัดส่วน แผนการปฏิบัติกิจกรรมแนะแนว ตามขอบข่ายทั้ง ๓ ด้าน ดังนี้

|  |  |  |
| --- | --- | --- |
| ด้านการศึกษา | ด้านการงานและอาชีพ | ด้านชีวิตและสังคม |
| - เกิดการเรียนรู้ เข้าใจ รักและเห็นคุณค่าในตนเองและผู้อื่น | - วางแผนการเรียน อาชีพ และการดำเนินชีวิต | ปรับตัวและอยู่ร่วมกับผู้อื่นอย่างมีความสุข |

๔. ครูกำหนดวัตถุประสงค์ เป้าหมายการเรียนการสอนและเลือกใช้กิจกรรมตามเอกสารการจัดกิจกรรมแนะแนวของฝ่ายการศึกษา อัครสังฆมณฑลกรุงเทพฯ ได้ตามความเหมาะสม

๕. ปฏิบัติตามแผนการปฏิบัติกิจกรรมแนะแนว วัดและประเมินผล และสรุปรายงาน

๒. กิจกรรมนักเรียน เป็นกิจกรรมที่มุ่งพัฒนาความมีระเบียบวินัย ความเป็นผู้นำผู้ตามที่ดี ความรับผิดชอบ การทำงานร่วมกัน การรู้จักแก้ปัญหา การตัดสินใจที่เหมาะสม ความมีเหตุผล การช่วยเหลือแบ่งปันกัน เอื้ออาทร และสมานฉันท์ โดยจัดให้สอดคล้องกับความสามารถ ความถนัด และความสนใจของผู้เรียน ให้ได้ปฏิบัติด้วยตนเองในทุกขั้นตอน ได้แก่ การศึกษาวิเคราะห์วางแผน ปฏิบัติตามแผน ประเมินและปรับปรุงการทำงาน เน้นการทำงานร่วมกันเป็นกลุ่ม ตามความเหมาะสมและสอดคล้องกับวุฒิภาวะของผู้เรียน บริบทของสถานศึกษาและท้องถิ่น กิจกรรมนักเรียนประกอบด้วย

๒.๑ กิจกรรมลูกเสือ เนตรนารี เป็นกิจกรรมที่มุ่งปลูกฝังระเบียบวินัย กฎเกณฑ์ เพื่อการอยู่ร่วมกันในสภาพชีวิตต่างๆ ไปสู่พื้นฐานการทำประโยชน์ให้แก่สังคมและวิถีชีวิตในระบอบประชาธิปไตย ซึ่งกระบวนการจัดกิจกรรมลูกเสือ – เนตรนารีเป็นไปตามข้อกำหนดของคณะลูกเสือแห่งชาติ

แนวการจัดกิจกรรมลูกเสือ เนตรนารี

โรงเรียนราษฎร์บำรุงศิลป์ จัดกิจกรรมลูกเสือ เนตรนารีตามข้อบังคับของสำนักงานลูกเสือแห่งชาติ โดยกำหนดหลักสูตรเป็น ๓ ประเภท คือ

๒.๑.๑ ลูกเสือสำรอง ชั้นประถมศึกษาปีที่ ๑ – ๓

๒.๑.๒ ลูกเสือสามัญ ชั้นประถมศึกษาปีที่ ๔ – ๖

๒.๑.๓ ลูกเสือสามัญรุ่นใหญ่ ชั้นมัธยมศึกษาปีที่ ๑ – ๓

ทั้งนี้มีแนวทางการจัดกิจกรรมตามวิธีการลูกเสือครบตามองค์ประกอบ ๗ ประการ คือ

๑. คำปฏิญาณและกฎ

๒. เรียนรู้จากการกระทำ

๓. ระบบหมู่

๔. การใช้สัญลักษณ์ร่วมกัน

๕. การศึกษาธรรมชาติ

๖. ความก้าวหน้าในการเข้าร่วมกิจกรรม

๗. การสนับสนุนโดยผู้ใหญ่

การจัดกิจกรรมลูกเสือเนตรนารีของโรงเรียน กำหนดเงื่อนไขในการปฏิบัติกิจกรรม ดังนี้

๑. เวลาในการเข้าร่วมกิจกรรม ระดับชั้นประถมศึกษาปีที่ ๑ - มัธยมศึกษาปีที่ ๓ ภาคเรียนละ ๒๐ ชั่วโมง

๒. การจัดกิจกรรม

๒.๑ จัดให้มีการประชุมกองทุกครั้งตามขั้นตอนของระเบียบวิธีการลูกเสือ

๒.๒ ผู้กำกับลูกเสือนำลูกเสือไปฝึกเดินทางไกลและอยู่ค่ายพักแรมปีหนึ่งไม่น้อยกว่า ๑ ครั้ง โดยครั้งหนึ่งให้อยู่ค่ายพักแรมอย่างน้อย ๑ คืน

๒.๓ จัดกิจกรรมพิธีการลูกเสือ เช่น พิธีเข้าประจำกอง พิธีทบทวนคำปฏิญาณและสวนสนาม พิธีถวายราชสดุดี

๒.๔ จัดกิจกรรมให้ลูกเสือ ได้บำเพ็ญประโยชน์ตามอุดมการณ์ของลูกเสือ

๒.๒ กิจกรรม ชุมนุม/ชมรม เป็นกิจกรรมที่มุ่งส่งเสริมศักยภาพของผู้เรียนตามความถนัด โดยโรงเรียนจะแบ่งกิจกรรมเป็นชุมนุมตามระดับชั้นเรียน แบ่งเป็นภาคเรียนละ ๒๐ ชั่วโมง

ชั้นประถมศึกษาปีที่ ๑ – ๖ จัดเป็น ชุมนุม จำนวน ๓๐ ชุมนุม ได้แก่ ชุมนุมภาษาไทย ชุมนุมคณิตคิดเร็ว ชุมนุมงานประดิษฐ์ ชุมนุมกีฬา เป็นต้น

ชั้นมัธยมศึกษาปีที่ ๑ – ๓ จัดเป็น ชุมนุม จำนวน ๒๐ ชุมนุม ได้แก่ ชุมนุมภาษาไทย ชุมนุมคณิตคิดเร็ว ชุมนุมงานประดิษฐ์ ชุมนุมวิทยาศาสตร์ ชุมนุมกีฬา เป็นต้น

แนวการจัดกิจกรรมชุมนุม

๑. สำรวจความสนใจของผู้เรียนในการเลือกเข้าร่วมชุมนุม

๒. ผู้เรียนจัดตั้งคณะกรรมการบริหารชุมนุม โดยมีครูเป็นที่ปรึกษา ดำเนินกิจกรรมชุมนุม ตามระเบียบปฏิบัติที่โรงเรียนกำหนด

๓. ผู้เรียนมีเวลาเข้าร่วมกิจกรรมตามเวลาที่ระบุในโครงสร้างหลักสูตร

๔. ผู้เรียนจัดต้องปฏิบัติกิจกรรมและมีผลงาน / ชิ้นงาน / คุณลักษณะตามที่โรงเรียนกำหนด

๔. ครูที่ปรึกษากิจกรรมเป็นผู้ประเมินตามหลักเกณฑ์การประเมินผล

๓. กิจกรรมเพื่อสังคมและสาธารณประโยชน์ เป็นกิจกรรมที่ส่งเสริมให้ผู้เรียนบำเพ็ญตนให้เป็นประโยชน์ต่อสังคม ชุมชนและท้องถิ่นตามความสนใจในลักษณะอาสาสมัคร เพื่อแสดงถึงความรับผิดชอบ ความดีงาม ความเสียสละต่อสังคม มีจิตสาธารณะ รู้จักการรักและรับใช้และเพื่อสอดคล้องกับอัตลักษณ์ของการศึกษาคาทอลิค

แนวทางการจัดกิจกรรมเพื่อสังคมและสาธารณประโยชน์

๓.๑ กิจกรรรมที่สอดแทรกในกิจกรรมพัฒนาผู้เรียน ได้แก่ กิจกรรมแนะแนว และกิจกรรมนักเรียน (ลูกเสือ-เนตรนารี) โดยกำหนดไว้ตามโครงสร้างหลักสูตร

๓.๒ กิจกรรมที่จัดในโอกาสต่างๆ ได้แก่ กิจกรรมบำเพ็ญประโยชน์ในวันสำคัญต่างๆ หรือกิจกรรมพิเศษของโรงเรียน อาทิเช่น กิจกรรมดูแลความสะอาดบริเวณต่างๆของโรงเรียนและชุมชน กิจกรรมลูกเสืออาสาจราจร กิจกรรมพี่สอนน้องอ่านหนังสือ กิจกรรมเยี่ยมคนชรา กิจกรรมเยี่ยมคนป่วย การบริจาคเงินและสิ่งของต่างในเทศกาลต่างๆ เป็นต้น

นักเรียนทุกคนต้องเข้าร่วมกิจกรรมเพื่อสังคมและสาธารณประโยชน์ โดยกำหนดดังนี้

ระดับประถมศึกษา ๑ – ๖ เข้าร่วมกิจกรรมปีละ ๑๐ ชั่วโมง รวม ๖๐ ชั่วโมง

ระดับมัธยมศึกษาปีที่ ๑ – ๓ เข้าร่วมกิจกรรมปีละ ๑๕ ชั่วโมง (๑๐+ ๕) รวม ๔๕ ชั่วโมง

แนวทางการประเมินผลกิจกรรมพัฒนาผู้เรียนรายกิจกรรม

การประเมินกิจกรรมพัฒนาผู้เรียนทั้ง ๓ กิจกรรม มีแนวปฏิบัติดังนี้

1. ผู้เรียนมีเวลาเข้าร่วมกิจกรรมแต่ละรายกิจกรรมอย่างน้อย ร้อยละ ๘๐ ของเวลาทั้งหมด
2. ผู้เรียนต้องได้รับการพิจารณาจากการปฏิบัติกิจกรรม ชิ้นงานและคุณลักษณะของผู้เรียนด้วยวิธีการที่หลากหลาย โดยเน้นการมีส่วนร่วมในการปฏิบัติกิจกรรม
3. ผู้เรียนที่มีเวลาการเข้าร่วมกิจกรรม มีการปฏิบัติกิจกรรม มีผลงานหรือชิ้นงานและคุณลักษณะตามเกณฑ์ที่โรงเรียนกำหนด เป็นผู้ผ่านการประเมินกิจกรรมพัฒนาผู้เรียนรายกิจกรรมและนำผลการประเมินไปบันทึกในสมุดรายงานการพัฒนาคุณภาพผู้เรียน (ปพ.๖)
4. ผู้เรียนทุกคนจะได้รับการประเมินผลกิจกรรมพัฒนาผู้เรียนโดยครูที่รับผิดชอบในแต่ละกิจกรรม

ทุกสิ้นภาคเรียน โดยพิจารณาทั้งเวลาการเข้าร่วมกิจกรรม การปฏิบัติกิจกรรมและผลงานของผู้เรียนให้ผลการประเมินเป็นผ่านและไม่ผ่าน

การจัดการเรียนรู้และส่งเสริมการเรียนรู้

การจัดการเรียนรู้

โรงเรียนราษฎร์บำรุงศิลป์มีกระบวนการและวิธีการที่หลากหลายโดย ผู้สอนคำนึงถึงพัฒนาการทางด้านร่างกาย สติปัญญาและวิธีการเรียนรู้ ความสนใจและความสามารถของผู้เรียนเป็นระยะอย่างต่อเนื่องในแต่ละชั้นปี โดยเน้นการจัดการเรียนการสอนตามสภาพจริง การเรียนรู้ด้วยตนเอง การเรียนรู้ร่วมกัน การเรียนรู้จากธรรมชาติ การเรียนรู้จากการปฏิบัติจริงและการเรียนรู้แบบบูรณาการกลุ่มสาระ การเรียนรู้แบบบูรณาการคุณค่าพระวรสาร การเรียนรู้แบบโครงงาน การเรียนรู้คู่คุณธรรมและพยายามสอดแทรกกระบวนการต่างๆ ในทุกกลุ่มสาระการเรียนรู้ซึ่งทางโรงเรียนราษฎร์บำรุงศิลป์ได้จัดหลายลักษณะเช่น

๑.จัดการเรียนรู้ที่เน้นผู้เรียนเป็นสำคัญโดยจัดการเรียนการสอน

ตามสภาพจริงให้นักเรียนสามารถสร้างองค์ความรู้ด้วยตนเอง โดยได้ลงมือคิด วางแผนและปฏิบัติจริง บูรณาการคุณธรรมความรู้ในห้องเรียนกับสภาพแวดล้อมจริงรวมทั้งการเรียนรู้จากธรรมชาติและให้รู้สึกถึงการเป็นส่วนหนึ่งของธรรมชาติ

๒.จัดการเรียนรู้โดยเน้นการใช้สื่อที่หลากหลาย ภูมิปัญญาท้องถิ่นและแหล่ง

การเรียนรู้ในชุมชน การศึกษาค้นคว้าในห้องสมุด แหล่งการเรียนรู้ภายในโรงเรียน Internet เพื่อส่งเสริมการศึกษาค้นคว้าด้วยด้วยตนเอง

๓.จัดกระบวนการเรียนรู้ที่สอดคล้องกับธรรมชาติรายวิชาโดยเน้น กระบวนการคิด กระบวนการทางวิทยาศาสตร์ กระบวนการกลุ่ม กระบวนการปฏิบัติงานและกระบวนการสร้างนิสัย กระบวนการสเต็มศึกษา

# การส่งเสริมการเรียนรู้

๑. พัฒนาการบุคลากรที่เกี่ยวข้องและมีส่วนร่วมในด้านการส่งเสริมและพัฒนาการเรียนรู้

๑.๑พัฒนาบุคลากรในสถานศึกษา ได้แก่ พัฒนาครูผู้สอนให้เข้าใจในเรื่องการแนะแนว การจัดกิจกรรมพัฒนาผู้เรียน การจัดกิจกรรมการเรียนรู้ตามธรรมชาติรายวิชา การผลิตสื่อต่างที่มีคุณค่า เหมาะสมกับผู้เรียนโดยการบูรณาการคุณธรรมจริยธรรมได้ในทุกกลุ่มสาระ

๑.๒ พัฒนาบุคลากรนอกสถานศึกษา ได้แก่ ผู้ปกครอง ชุมชน ให้รู้ถึงบทบาทหน้าที่ของตนในส่วนที่จะส่งเสริมและพัฒนาผู้เรียนให้เป็นบุคลากรที่สำคัญของชาติ

๑.๓ให้ความร่วมมือในด้านการจัด ประสาน พัฒนาแหล่งการเรียนรู้ในสถานศึกษาและชุมชน เช่น กลุ่มเพื่อนครู กลุ่มผู้ปกครอง กลุ่มโรงเรียนในอัครสังฆมณฑลฯ และหน่วยงานราชการที่เกี่ยวข้อง ฯลฯ

๑.๔ มีการประชุมแลกเปลี่ยนความคิดเห็นและประสบการณ์ในด้านการจัดการเรียน การสอน การจัดสื่อการศึกษา การประเมินผลการเรียนการสอน การซ่อมเสริม

๑.๕จัดให้มีนิเทศการเรียนการสอนอย่างเป็นระบบและต่อเนื่อง โดยครูผู้สอนจะได้รับการนิเทศทั้งภายในหรือภายนอก ภาคเรียนละ ๑ ครั้ง ซึ่งโรงเรียนจะการนิเทศแบบกัลยาณมิตร

๒. การพัฒนาแหล่งการเรียนรู้และห้องสมุด

๒.๑ จัดทำข้อมูลสารสนเทศแหล่งเรียนรู้ทั้งภายในและภายนอกสถานศึกษาทั้งสถานที่ บุคลากร เอกสาร

๒.๒ พัฒนาแหล่งเรียนรู้ในสถานศึกษา เช่น จัดให้มี อาคารเอนกประสงค์ สวนสมุนไพร สวนวิทยาศาสตร์ สวนเกษตร Smart Young Farmer ห้องวิทยาศาสตร์ ห้องคอมพิวเตอร์ ห้องดนตรีไทย ห้องดนตรีสากล ห้องเรียนอิเลคโทน ห้องสมุด ห้องเรียนSmart Classroom ห้องเรียน Learn Education ธนาคารโรงเรียน กิจกรรมในแต่ละกลุ่มสาระการเรียนรู้ ฯลฯ

๒.๓ พัฒนาการจัดกระบวนการเรียนรู้ของภูมิปัญญาท้องถิ่น ให้สอดคล้องกับแนวการสอนที่เน้นผู้เรียนเป็นสำคัญ

๒.๔ พัฒนาห้องสมุดและการจัดบริการห้องสมุดให้มีประสิทธิภาพจัดหาหนังสือให้เพียงพอ นำเทคโนโลยีมาใช้เป็นแหล่งค้นคว้าจากCD-ROM และระบบ INTERNET เข้ามาช่วยสนับสนุนการค้นคว้า

๓.ส่งเสริมพัฒนาด้านสื่อการเรียนรู้ต่างๆ

๓.๑ สื่อที่ผลิตด้วยตนเอง เช่น บัตรคำ แผนภูมิ ภาพพลิก แผ่นภาพ

๓.๒ สื่อทางวิทยาศาสตร์ เช่น อุปกรณ์ประกอบการทดลอง อุปกรณ์ประกอบการสาธิต หุ่นจำลอง กล้องจุลทรรศน์ สื่ออุปกรณ์STEMฯลฯ

๓.๓ สื่อเทคโนโลยีสารสนเทศ เช่น CD-ROM ช่วยการเรียนรู้, VDO , โทรทัศน์ , ห้อง Smart Classroom, ห้องเรียน Learn Education ฯลฯ

๓.๔ เครื่องมือ อุปกรณ์ต่างๆของงานบ้าน งานประดิษฐ์ งานเกษตร

๓.๕ แหล่งการเรียนรู้ที่หลากหลายทั้งในและนอกโรงเรียนได้แก่ วัดมารีย์สมภพ วัดกระโดงทอง

โรงพยาบาลเสนา ธนาคาร สถานที่ต่างๆในชุมชนอำเภอเสนา และจังหวัดพระนครศรีอยุธยา ฯลฯ สื่อสิ่งพิมพ์ต่างๆที่เหมาะสมกับสาระการเรียนรู้

๓.๖ ภูมิปัญญาท้องถิ่น เช่น ผู้นำชุมชน ผู้นำสามศาสนา ปราชญ์ชุมชน เกษตรกร ผู้ปกครองนักเรียน ฯลฯ